ร้านนี้เป็นร้านอาหารเวียดนามเจ้าเด็ดในย่านเอกชัย อาหารเวียดนามก็อย่างที่รู่้ๆกันว่าเน้นแป้งและผัก แต่อาหารร้านนี้ก็ค่อนข้างหลากหลาย เคยทานร้านนี้ตั้งแต่ยังเป็นร้านแอร์กี่ออกโทรมนิดๆ จนตอนนี้แต่งร้านใหม่ สว่าง ติดแอร์ ลุกไฉไลขึ้นเยอะ

วันนี้ที่สั่งมาทานก็มีขนมเหนียว (ตามชื่อ มันเป็นแป้งเหนียวใสไส้หมูสับ) เมนูนี้ชอบของร้านนี้ที่สุด บางร้านไม่มีเมนูนี้ ร้านที่มีก็ทำสู้ร้านนี้ไม่ได้

หมี่หมูย่าง หมูย่างเค้าหมักขมิ้น หอม อร่อย วางบนเส้นหมี่ สีเหลืองของขมิ้นก็ติดเส้นหมี่สีสันสวยงาม

แหนมเนือง ไม่ต่างอะไรกับร้านทั่วไป แต่ที่เอ่ยเพราะเป็นเมนูยอดฮิตของอาหารเวียดนามในบ้านเรา

ปากหม้อญวน ของที่นี่รสชาติใช้ได้แต่ในไส้มีหมูสับน้อย ยัดแป้งเป็นไส้เข้ามาอีกเลยแอบเซ็งไปหน่อย

ถ้าใครกลัวไม่อิ่มท้องจะสั่งข้าวก็ลองสั่งข้าวผัดมาได้ ข้าวที่นี่ผัดใช้ได้ เม็ดข้าวร่วนดี

จะสั่งอาหารหรือเรียกเก็บเงินกับพนักงานร้านนี้ต้องใจเย็นหน่อย ไม่รู้ว่าพนักงานไม่เห็นไม่ได้ยินเราเลยไม่สนใจหรือยังไง และก็ค่อนข้างช้า บางคร่ั้งต้องยำ้กับพนักงานอีกรอบ